ClioNaut Akademija

Psihosavjetovanje učitelja Povijesti
2025-01-21 18:00 - 19:00 (Europe/Zagreb) | Zoom
Izazovi rada s novim generacija donose izazove koji često nadilaze naše znanje i iskustvo. Čini se kao da je broj učenika sa psiholoških poteškoćama sve veći. Berta Bacinger-Klobučarić, prof. psihologije, klinička psihologinja u Zavodu za javno zdravstvo Međimurske županije, u predavanju će pokriti više tema o mentalnome zdravlju.

Teme razgovora:

⁉ o mentalnom zdravlju općenito,

⁉ mentalno zdravlje učenika,

⁉ zašto je važno razgovarati o mentalnom zdravlju učenika,

⁉ problemi mentalno zdravlja učenika,

⁉ kako razlikovati probleme mentalnog zdravlja od normativnog ponašanja,

⁉ koji su najčešći problemi mentalnog zdravlja kod djece i mladih,

⁉ važnost i načini pružanja emocionalne podrške učenicima.

BESPLATNA PRIJAVA za Zoom savjetovanje (zbog ograničenog broja mjesta rezervirajte ga na vrijeme).

Vaša pitanja možete već sad poslati preko ovog obrasca.

Simboli mržnje u 21. stoljeću 1
2025-01-20 18:00 - 19:30
U vremenu u kojem se mržnja često širi digitalnim medijima, prepoznavanje i razumijevanje simbola mržnje postalo je ključno za odgojno-obrazovni sustav. Simboli poput svastike, brojeva 88 i HH, konfederacijske zastave, slogana “Za dom spremni” i drugih, nose snažne poruke netrpeljivosti koje mogu poticati antisemitizam, anticiganizam, rasizam, šovinizam, rodnu netrpeljivost i druge oblike mržnje. Da bi se suprotstavili tim pojavama učitelji trebaju ne samo poznavati povijesnu pozadinu tih simbola, već i razumjeti njihov suvremeni kontekst i načine na koje se koriste u javnom prostoru, internetu i digitalnim medijima.

Online edukacija pod nazivom “Simboli mržnje u 21. stoljeću” osmišljena je kako bi pomogla nastavnicima osnovnih i srednjih škola da:

📌 prepoznaju simbole mržnje u različitim kontekstima, uključujući grafite, društvene mreže i popularnu kulturu,

📌 razumiju povijesne korijene i razvoj tih simbola,

📌 analiziraju njihovu uporabu u suvremenom društvu, posebno u Hrvatskoj i Europskoj uniji,

📌 razviju kritički pristup koji će pomoći učenicima da prepoznaju i odupru se propagandi mržnje.

PODSJETNIK: Članovi Clionaut Akademije ostvaruju popuste od 15 do 50%.

Pothodnik u Remetincu (Jovica Drobnjak)

Naljepnica u blizini zagrebačkog vrtića

Edukacija će interdisciplinarno povezati:

✔ povijest, radi razumijevanja povijesnih događaja i ideologija koje su oblikovale simbole mržnje,

✔ sociologiju, za analizu društvenih uvjeta koji potiču širenje netrpeljivosti,

✔ politiku, za proučavanje utjecaja političkih narativa na jačanje mržnje,

✔ građanski odgoj, radi poticanja aktivnog građanstva i tolerancije među mladima,

✔ medijsku pismenost, za kritičku analizu sadržaja na društvenim mrežama i internetu.

Tematski naglasci

🇭🇷 Hrvatska specifičnost: Analiza simbola poput “Za dom spremni” i njihovog konteksta u Hrvatskoj, uključujući pravne, političke i društvene aspekte.

🇪🇺 Europski kontekst: Pojava i učestalost simbola poput svastike i konfederacijske zastave u zemljama Europske unije.

🌍 Globalni okvir: Primjeri simbola mržnje u svijetu i kako se globalizacijom šire u različite regije.

💻 Digitalna sfera: Prikaz načina na koji se simboli mržnje šire putem digitalnih platformi, uključujući memeove, videoigre i društvene mreže.

⏳ Povijesne paralele: Usporedba suvremenih pojava s povijesnim događajima, kako bi se ukazalo na sličnosti i razlike.

Edukacija će uključivati:

➡ analizu stvarnih primjera iz Hrvatske i svijeta

➡ diskusiju o etičkim izazovima u poučavanju ovih tema

➡ strategije za uključivanje tema u nastavni plan

➡ savjete za rad s učenicima kako bi ih se motiviralo na kritičko razmišljanje

Termini

⏰ 13. veljače 2025. (KUPI ULAZNICU ZA 2. TERMIN) – u 18.00 sati

O autoru i voditelju edukacije

Edukaciju “Simboli mržnje u 21. stoljeću” vodi Miljenko Hajdarović, iskusni povjesničar i sociolog s gotovo dva desetljeća rada u obrazovanju. Autor je i urednik desetak udžbenika (Povijest i Sociologija) te suautor kurikuluma za predmet Politika i gospodarstvo. Tijekom cijele karijere zalaže se za promicanje građanskog odgoja i obrazovanja u školama, s posebnim naglaskom na razvoj kritičkog mišljenja, medijske pismenosti i aktivnog građanstva među mladima.

Njegov pristup poučavanju temelji se na interdisciplinarnosti i primjeni suvremenih metoda, čime nastoji učiniti povijest relevantnom i bliskom učenicima današnjeg vremena. Kao predavač i edukator, redovito surađuje s kolegama nastavnicima, pomažući im u osmišljavanju inovativnih nastavnih praksi i uključivanju aktualnih društvenih tema u obrazovni proces.

📕 Priručnik: Sudionici će imati mogućnost povlaštene kupovine tematskog priručnika u digitalnom formatu.

🎬 Snimka: Edukacija se ne snima i naknadno gledanje neće biti moguće. Od veljače 2025. bit će dostupna kao asinkroni online tečaj.

Mem u nastavi Povijesti
2025-01-17 18:00 - 19:30
Jeste li se ikad zapitali kako učiniti povijest zabavnijom i relevantnijom za današnje učenike? Digitalno doba zahtijeva inovativne pristupe u nastavi, a memovi nude savršenu kombinaciju humora, kreativnosti i edukacije!

Na ovoj edukaciji istražit ćemo:✅ Što su meme i kako ih integrirati u nastavu povijesti✅ Konkretnu primjenu memova za poticanje kritičkog mišljenja✅ Primjere uspješnih aktivnosti s memova u učionici✅ Besplatne alate i platforme za izradu povijesnih memova✅ Kako memovi mogu potaknuti učenike na aktivno učenje i dublje razumijevanje povijesnih događaja

PODSJETNIK: Članovi Clionaut Akademije ostvaruju popuste od 15 do 50%.

O predavaču

Edukaciju vodi Miljenko Hajdarović, edukator s dugogodišnjim iskustvom u poučavanju povijesti i edukaciji učitelja. Kao predavač s gotovo 20 godina iskustva, aktivno istražuje nove metode poučavanja koje spajaju povijest s digitalnim alatima, medijskom pismenošću i umjetnom inteligencijom. Autor je brojnih edukacija za učitelje, blogova i predavanja koji potiču inovacije u nastavi. Svojim predavanjima inspirirao je stotine učitelja kako bi svoje učionice učinili interaktivnijima i zanimljivijima.

‼🎯 Edukacija se NE snima, ali će od veljače 2025. biti dostupna kao asinkroni online tečaj.

Kako umjetnu inteligenciju natjerati da nam koristi za nastavu? (7. grupa)
2025-01-16 18:00 - 19:30
Sad kad već znamo razlikovati opću od generativne umjetne inteligencije možemo ući malo dublje u načine korištenja. Isprobat ćemo kako iskoristiti ChatGPT, Gemini i Microsoft Copilot kao pomoćnike u pripremi nastave.

Prompt je izraz koji se koristi u kontekstu umjetne inteligencije za označavanje ulaznog teksta ili uputa koje korisnik daje AI sustavu. Na temelju tog prompta, umjetna inteligencija generira odgovor ili obavlja određeni zadatak. Kako bi iskoristili potencijale umjetne inteligencije i zaobišli njene nejasnoće ili netočnosti mi kao korisnici moramo postati pravi umjetnici promptanja.

Tijekom edukacije o promptanju isprobat ćemo kako sažimati tekst, kreirati zadatke i pitanja, prilagođavati tekst određenoj dobi, kreirati nastavni plan, kreirati ispit ili kviz i još poneki trik. Promptat ćemo prvo u teoriji, ali ćemo većinu vremena ipak posvetiti praksi i nastavi povijesti.

Voditelj edukacije je Miljenko Hajdarović.

PODSJETNIK: Članovi Clionaut Akademije ostvaruju popuste od 15 do 50%.

Što je uključeno?

U cijenu edukacije je uključeno:

snimka edukacije dostupna ISKLJUČIVO polaznicima (do 30 dana nakon edukacije),

online provjera znanja,

digitalni priručnik s teorijom i primjerima (PDF),

potvrda o usavršavanju.

Ukoliko je ovaj termin edukacije već rasprodan na ovoj poveznici možete izraziti interes da vas se obavijesti o budućim terminima.

Udžbenik povijesti u Hrvatskoj – od kreacije do zabrane
2024-12-16 18:00 - 19:30
Kako nastaje povijesni udžbenik? Koliko su slobodni autori da pišu ono što misle? Jeste li se ikad pitali zašto neki udžbenici ‘nestaju’ iz naših škola? Pisanje i odobravanje udžbenika nije samo akademski rad – to je složeni proces gdje politika, znanost i obrazovne potrebe često dolaze u konflikt. Ova tema rijetko dolazi pod reflektore, iako utječe na svakog učenika i učitelja.

Udžbenik je jedino obavezno nastavno sredstvo u hrvatskim osnovnim i srednjim školama. Država odobrava udžbenike i propisuje što moraju sadržavati i kakvi moraju biti. Nakon uvođenja predmetnih kurikuluma novi udžbenici su ušli u osnovne škole i gimnazije u razdoblju od 2018. do 2021.

Cijeli proces nastanka udžbenika od njihovog pisanja do odobravanja i korištenja u školama nije dovoljno transparentan niti se itko potrudio objasniti proces javnosti. Zbog toga u javnosti postoje brojne nedoumice i krive interpretacije. Udžbenici povijesti su opterećeni interesom dnevne politike i zbog toga su već desetljećima bojišnica između autoritarnosti, uskog gledanja kroz nacionalnu perspektivu i pokušaja razvoja kritičkog mišljenja. Predavanje se organizira povodom obljetnice zabrane udžbenika Zašto je povijest važna? 4.

Miljenko Hajdarović, bivši urednik i autor desetak udžbenika, priručnika i radnih bilježnica će govoriti o:

prilagodbi zahtjeva kurikuluma Povijesti mogućnostima učenika,

okvirima dopuštenog, cenzuri i autocenzuri, te kontroverznim i osjetljivim temama,

odabiru i radu s autorskim timom,

autorskim pravima i dostupnim materijalima,

rokovima,

procesu odobravanja,

uvođenju udžbenika u škole,

reakcijama javnosti,

te o zabrani udžbenika Zašto je povijest važna? 4.

Pridružite se i otkrijte kako se povijesni udžbenici u Hrvatskoj oblikuju, i zašto su toliko često predmet kontroverzi. Vaše razumijevanje ovog procesa moglo bi promijeniti vaše viđenje povijesti i obrazovanja.

Promocija 5. broja časopisa Poučavanje povijesti
2024-12-13 16:00 - 17:00
Predstavljamo novo izdanje jedinstvenog časopisa u kojem učitelji i nastavnici pišu stručne i znanstvene članke za svoje kolege.

Registracija je na ovoj poveznici.

Naslovnica ilustrira stanje reforme kurikuluma Povijesti u strukovnim školama.

Osnove umjetne inteligencije za učitelje Povijesti (5. grupa)
2024-12-12 18:00 - 19:30
Nakon nekoliko desetljeća razvoja “umjetna inteligencija” je preplavila medije. Nisu prošle ni dvije godine od kako je chatbot ChatGPT 30. studenog 2022. predstavljen javnosti. Generativna umjetna inteligencija ili u ovom primjeru LLM samo je dio tehnologije koja se razvija. Multimodalna AI postala je dio obrazovne svakodnevice. U vrijeme dok učenici koriste IoT i GenAI za rješavanje zadaće i kreaciju plakata učitelji povijesti ne mogu stajati po strani. Imate li na vašim pametnim telefonima instalirane Gemini, Claude, Llama, Ernie, Grok ili Copilot? Ako vam svi gore podebljani pojmovi nisu poznati i ako ne razlikujete generativnu od opće umjetne inteligencije čini se da bi vam dobro došla edukacija o osnovama umjetne inteligencije.

📆 Datum: 12. prosinac 2024.⏳ Vrijeme: 18.00 – 19.30📺 Platforma: Zoom💰 Cijena: 15 €

👥 Ciljana skupina: učitelji Povijesti

PODSJETNIK: Članovi Clionaut Akademije ostvaruju popuste od 15 do 50%.

Ciljevi edukacije:

upoznati sudionike s osnovnim definicijama i konceptima umjetne inteligencije;

prepoznati izazove i ograničenja korištenja generativne umjetne inteligencije;

identificirati ključna područja u kojima generativna umjetna inteligencija može pomoći učiteljima povijesti;

razviti svijest o alatima i platformama koje koriste AI te kako ih učinkovito integrirati u nastavu povijesti;

demonstrirati osnovne primjere korištenja GenAI alata.

Edukaciju vodi Miljenko Hajdarović, digitalni entuzijast koji se već više od 20 godina praktično i akademski bavi primjenom digitalnih tehnologija u obrazovanju. Vijeće Europe i Europska unija dodijelile su mu 2023. godinu istraživačku stipendiju za analizu upotrebljivosti nadolazećih digitalnih tehnologija u poučavanju povijesti. Međunarodni institut za istraživanje obrazovnih medija u Braunschweigu dodijelio mu je 2024. stipendiju za istraživanje utjecaja umjetne inteligencije na poučavanje povijesti. Hajdarović je trenutno doktorski kandidat interdisciplinarnog studija obrazovnih znanosti s istraživanjem o budućnosti poučavanja povijesti. Popis radova možete pogledati na Google Schoolar.

Sudionici će uz 90 minuta predavanja na raspolaganje dobiti digitalni priručnik. Snimka predavanja će biti na raspolaganju 30 dana. Za provjeru usvojenih znanja sudionicima će na raspolaganju biti online provjera. Svi polaznici primaju digitalnih certifikat (PDF).

Edukacija o osnovama umjetne inteligencije se ponavlja svaki mjesec tijekom školske godine 2024./2025.

Alternativne povijesti: Što bi se dogodilo da je rat izbjegnut?
2024-12-11 18:00 - 19:30
Diskusija o ključnim događajima koji su doveli do rata, poput konferencije u Münchenu, aneksije Austrije (Anschluss), i neuspjeha Lige naroda. Posebno će se razmotriti kako su Velika Britanija i Francuska reagirale na Hitlerove poteze i kakvi su bili učinci njihovih odluka. Tijekom predavanja će se koristiti autentični diplomatski izvještaji i filmske novosti o reakcijama javnosti na sporazume. Sudionici će u grupama analizirati što bi se moglo dogoditi u alternativnim scenarijima (npr. odlučniji otpor u Münchenu) i kako bi svijet izgledao u tim slučajevima. Potom će diskutirati o svojim zaključcima.

U cijenu je uključena edukacija uživo i potvrda o usavršavanju. Kupci paketa imaju dodatne pogodnosti.

Detalji o serijalu edukacije Duge sjene Drugog svjetskog rata su na ovoj poveznici.

PODSJETNIK: Članovi Clionaut Akademije ostvaruju popuste od 15 do 50%.

Humor u nastavi Povijesti
2024-12-09 18:00 - 19:30
Humor je moćan alat koji može obogatiti nastavu povijesti, olakšati učenje te stvoriti poticajno i opušteno okruženje u učionici. Ova edukacija namijenjena je učiteljima povijesti koji žele saznati kako humor koristiti na kreativan i pedagoški opravdan način.

Što vas očekuje?

Razumijevanje uloge humora u obrazovanju: Kako humor utječe na proces učenja i pamćenja?

Vrste humora: Primjeri povijesnih anegdota, karikatura i zabavnih sadržaja primjenjivih u nastavi.

Praktični savjeti: Kako prilagoditi humor različitim uzrastima učenika i temama povijesti.

Izazovi i etička pitanja: Granice humora u obrazovnom kontekstu.

PODSJETNIK: Članovi Clionaut Akademije ostvaruju popuste od 15 do 50%.

👀 Edukacija će uključivati interaktivne elemente poput diskusija i razmjene ideja među sudionicima, uz mnoštvo praktičnih primjera i resursa koje ćete moći odmah primijeniti u svojoj nastavi. Učiteljima izdajemo potvrdu o usavršavanju.

Prijavite se i otkrijte kako povijest može biti ne samo poučna već i zabavna!

🤡 Edukaciju vodi Miljenko Hajdarović, učitelj s bogatim iskustvom u nastavi povijesti i edukaciji učitelja. Od 2005. godine aktivno radi na unapređenju povijesne edukacije, istražujući i primjenjujući inovativne metode učenja. Kroz svoju karijeru održao je brojne edukacije i predavanja, često povezujući povijest s medijskom pismenošću, umjetnom inteligencijom te interdisciplinarnim pristupom. Miljenko vjeruje u važnost kreativnosti u nastavi i koristi humor kao alat za poticanje interesa i razumijevanja kod učenika.

⛔ Edukacija se NE snima i neće biti moguće naknadno gledanje.

📽 Video lekciju na ovu temu ponudit ćemo na preuzimanje početkom 2025.

Kako je Hitler zagospodario Njemačkom: Političke igre i moć govora
2024-11-29 18:00 - 19:30
Analizirat će se politički i društveni uvjeti u Njemačkoj 1920-ih i 1930-ih godina, poput posljedica Prvog svjetskog rata, Velike depresije, te slabljenja Weimarske Republike. Fokus će biti na Hitlerovoj retorici i strategijama za stjecanje podrške, uključujući govorničke vještine, korištenje straha od komunizma i stvaranje mitova o “narodnoj zajednici” (Volksgemeinschaft). Tijekom predavanja će se koristiti autentični filmski izvještaji iz njemačkih i stranih filmskih novosti, fotografije iz nacističkih propagandnih kampanja te dijelovi Hitlerovih govora.

U cijenu je uključena edukacija uživo i potvrda o usavršavanju. Kupci paketa imaju dodatne pogodnosti.

Detalji o serijalu edukacije Duge sjene Drugog svjetskog rata su na ovoj poveznici.

PODSJETNIK: Članovi Clionaut Akademije ostvaruju popuste od 15 do 50%.
